62020TJ0481_INF
A Törvényszék (tizedik tanács) 2021. június 16‑i ítélete –Magnetec kontra EUIPO (CoolTUBE)
(T‑481/20. sz. ügy)
„Európai uniós védjegy – A CoolTUBE európai uniós szóvédjegy bejelentése – Feltétlen kizáró ok – Megkülönböztető képesség – Az (EU) 2017/1001 rendelet 7. cikke (1) bekezdésének b) pontja”
1.
Európai uniós védjegy – Jogorvoslati eljárás – Az uniós bírósághoz benyújtott kereset – Az áruk és szolgáltatások jegyzékének a fellebbezési tanács határozatát követő korlátozása – Következmények
(a Törvényszék eljárási szabályzata, 188. cikk; 2017/1001 európai parlamenti és tanácsi rendelet, 49. cikk, (1) bekezdés)
(lásd: 11. és 12. pont)
2.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések – Fogalom – Értékelési szempontok – A megjelölés megkülönböztető képességének bizonyos fokú kreativitástól, illetve nyelvi vagy művészi leleményességtől független elismerése
(2017/1001 európai parlamenti és tanácsi rendelet, 7. cikk, (1) bekezdés, b) pont)
(lásd: 17., 27., 28. és 30. pont)
3.
Európai uniós védjegy – Az európai uniós védjegy meghatározása és megszerzése – Feltétlen kizáró okok – A különböző kizáró okok elkülönített vizsgálata – A kizáró okok értelmezése a mögöttük meghúzódó közérdek alapján
(2017/1001 európai parlamenti és tanácsi rendelet, 7. cikk, (1) bekezdés)
(lásd: 26. pont)
4.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések – Több elemből álló védjegy – Az illetékes hatóságnak a védjegy minden egyes alkotóeleme vizsgálatára vonatkozó lehetősége – Az alkotóelemek kombinációja révén a vásárlóközönségben keltett összbenyomás figyelembevételének szükségessége
(2017/1001 európai parlamenti és tanácsi rendelet, 7. cikk, (1) bekezdés, b) pont)
(lásd: 29. pont)
5.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések – CoolTUBE szóvédjegy
(2017/1001 európai parlamenti és tanácsi rendelet, 7. cikk, (1) bekezdés, b) pont)
(lásd: 36–41. pont)
Tárgy
Az EUIPO első fellebbezési tanácsának a CoolTUBE szómegjelölés európai uniós védjegyként történő lajstromozása iránti kérelemmel kapcsolatban 2020. május 15‑én hozott határozata (R 1755/2019‑1. sz. ügy) ellen benyújtott kereset.
Rendelkező rész
1)
A Törvényszék hatályon kívül helyezi az Európai Unió Szellemi Tulajdoni Hivatala (EUIPO) első fellebbezési tanácsának 2020. május 15‑én hozott határozatát (R 1755/2019‑1. sz. ügy).
2)
A Törvényszék az EUIPO‑t kötelezi a saját költségeinek, valamint a Magnetec – Gesellschaft für Magnettechnologie mbH részéről felmerült költségeknek a viselésére, beleértve a fellebbezési tanács előtti eljárásban szükségszerűen felmerült költségeket is.